Diari Oficial de la Generalitat Valenciana


Sumari del DOGV 8531, del 17-04-2019 (2019/3918)

ORDRE 16/2019, de 8 d'abril, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica Centro de Estudios Sanitarios del Mediterráneo l'oferta de l'ensenyament del cicle formatiu de grau superior del títol de Tècnic o Tècnica Superior en Radioteràpia i Dosimetria en la modalitat semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/3918


Data del document
:   08-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * centre d'ensenyament

ORDRE 16/2019, de 8 d'abril, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica Centro de Estudios Sanitarios del Mediterráneo l'oferta de l'ensenyament del cicle formatiu de grau superior del títol de Tècnic o Tècnica Superior en Radioteràpia i Dosimetria en la modalitat semipresencial o a distància. [2019/3918]  
  
Antecedents de fet  
Primer. L'expedient número 2018/256 ha sigut iniciat pel centre privat de Formació Professional específica Centro de Estudios Sanitarios del Mediterráneo, d'Elx, codi de centre 73339827, mitjançant sol·licitud, presentada en data 22 de desembre de 2017, d'autorització per a impartir el cicle formatiu de Tècnic/a Superior en Radioteràpia i Dosimetria en la modalitat semipresencial o a distància.  
Segon. La sol·licitud presentada va acompanyada d'una memòria de formació en la qual fan constar l'organització acadèmica, metodologia didàctica, materials didàctics i espais disponibles per a impartir la modalitat semipresencial en el cicle formatiu de Tècnic/a superior en Radioteràpia i Dosimetria.  
Tercer. En data 21 de març de 2018, la inspecció educativa de la Direcció Territorial d'aquesta conselleria en Alacant emet informe favorable.  
Quart. Analitzada la memòria presentada pel centre se sol·licita, en data 30 de maig de 2018, que l'inspector requerisca al centre que esmene els errors detectats i presente la memòria, basant-se en la normativa vigent en la matèria, així com, i en compliment de l'Ordre de 4 de maig de 2009 (DOGV 17.06.09), se sol·licita a la inspecció educativa que emeta informe relatiu als aspectes següents:  
- Respecte als mòduls professionals que componen el cicle: la càrrega horària hauria de basar-se en el currículum per a la Comunitat Valenciana del cicle formatiu de grau superior corresponent al títol de Tècnic o Tècnica Superior en Radioteràpia i Dosimetria.  
- En referència a les tutories: en la memòria presentada no es contempla la distribució horària en algun dels mòduls formatius i no es fa diferenciació entre tutories individuals o col·lectives.  
- Sessions d'avaluació: el centre estableix l'avaluació ordinària del segon curs al juny. Ha de tindre's en compte que aquesta avaluació es realitza el mes de març.  
Cinqué. En data 26 de juny de 2018, la inspecció educativa remet a la Direcció General de Formació Professional i Ensenyaments de Règim Especial una nova memòria de formació i un nou informe amb les modificacions pertinents.  
Sisé. Revisada la nova documentació aportada pel centre educatiu, s'observa que s'han esmenat els errors detectats.  
Seté. En data 24 de març de 2019, la Direcció General de Formació Professional i Ensenyaments de Règim Especial emet proposta d'autorització al centre perquè impartisca en la modalitat semipresencial o a distància el cicle formatiu de Tècnic/a superior en Radioteràpia i Dosimetria.  
  
Fonaments de dret  
1r. D'acord amb l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, l'òrgan competent per a adoptar la present ordre és el director general de Centres i Personal Docent.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11.b, pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
3r. Ordre 77/2010, de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Reial decret 772/2014, de 12 de setembre, pel qual s'estableix el títol de Tècnic o Tècnica Superior en Radioteràpia i Dosimetria i es fixen els ensenyaments mínims.  
8é. Currículum del cicle formatiu de grau superior corresponent al títol de Tècnic o Tècnica Superior en Radioteràpia i Dosimetria per a la Comunitat Valenciana.  
Sobre la base dels antecedents de fet i fonaments de drets exposats  
  
  
ORDENE  
  
Primer  
Autoritzar el centre privat de formació professional específica Centro de Estudios Sanitarios del Mediterráneo, codi centre 40694464, perquè impartisca en la modalitat semipresencial o a distància una unitat del primer curs del cicle formatiu de grau superior del títol de Tècnic o Tècnica Superior en Radioteràpia i Dosimetria en el curs acadèmic 2019-2020 i una segona unitat de segon curs en el curs acadèmic 2020-2021. El nombre de llocs autoritzats per la present resolució és de 45 per cicle formatiu.  
  
Segon  
Tenint en compte l'article 5 de l'Ordre de 4 de maig de 2009 i les modificacions realitzades en l'Ordre 78/2010, de 27 d'agost, en la seua disposició final segona apartat 4.c relatiu als requeriments tècnics dels materials didàctics.  
El centre haurà de disposar d'una aula virtual constituïda sobre plataforma Moodle en una sessió estable, com a mínim 1.9.X.  
Per això, haurà de disposar d'un servidor (intern o extern al centre) que continga la plataforma Moodle, de tal forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
A fi que el professorat puga realitzar correctament les seues tasques com a docents e-learning, el centre haurà de comptar amb:  
a) Equips informàtics dotats amb els elements maquinari i aplicacions programari (eXe Learning, Wink, cmaptools, etc.).  
b) Connexió a internet com a mínim de 4MB, amb la finalitat de possibilitar la col·locació fluida dels materials didàctics a l'aula virtual.  
  
Línia telefònica dedicada exclusivament a les hores assignades a tutories individualitzades.  
A causa de les característiques de les tutories col·lectives, que permetran reforçar i practicar els continguts exposats a l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als diferents mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
No obstant això, el centre haurà d'aplicar els requeriments tècnics que s'especifiquen en les instruccions d'inici de curs.  
  
Tercer  
De conformitat amb l'article 11.b de l'Ordre, de 4 de maig de 2009, de la Conselleria d'Educació per la qual es regula l'autorització i organització dels ensenyaments de Cicles Formatius de formació professional inicial en la modalitat semipresencial o a distància en centres privats de la Comunitat Valenciana, i la seua posterior modificació en l'Ordre 78/2010, de 27 d'agost en la disposició final segona, els materials didàctics hauran d'estar adaptats a aquesta modalitat d'ensenyament i en aquest sentit comptaran amb les següents característiques per a cada mòdul que integra el cicle formatiu.  
- Guia de l'alumne amb la programació didàctica i la temporalització del mòdul corresponent.  
- Hauran de facilitar la tutorització on-line d'aquests, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
- Disposaran d'una versió imprimible i igualment comptaran amb exercicis pràctics que es puguen realitzar i corregir via on-line.  
- Comptaran amb activitats d'autoavaluació adaptades al contingut del mòdul.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 8 d'abril de 2019  
  
El conseller d'Educació, Investigació, Cultura i Esport,   
p. d. (R 26.10.2016), el secretari autonòmic d'Educació i Investigació,  
MIGUEL SOLER GRACIA